Instagram servisida yangi funksiya paydo bo‘ldi. Endi servis foydalanuvchilari 1ta postda 10tagacha surat yoki video e’lon qilishlari mumkin bo‘ladi. Bu haqda kompaniya blogida ma’lum qilindi. Yangi post chiqarishdan oldin maxsus belgi bosiladi va kerakli bo‘lgan 10tagacha surat yoki video tanlanadi. Suratlarning barchasiga birdan yoki alohida filtr ishlatish mumkin. Ushbu funksiya Stories’dan farqli ravishda 24 soat ichida yo‘qolmaydi va foydalanuvchi profilida qoladi.